NÁVRH

Všeobecné   záväzné   nariadenie

obce    R a k o v i c e 

č. 27/2014

o podmienkach predaja výrobkov a poskytovania služieb
na trhových miestach a trhový poriadok v obci Rakovice 

Návrh VZN vyvesený na úradnej tabuli v obci Rakovice dňa:  20.11.2014
Návrh VZN zverejnený na webovej stránke obce dňa: 20.11.2014
Vyhodnotenie pripomienok k návrhu VZN uskutočnené dňa: ..................
VZN schválené Obecným zastupiteľstvom v Rakoviciach dňa: ..............
VZN vyvesené na úradnej tabuli v obci Rakovice dňa: ................
VZN zverejnené na webovej stránke obce dňa: ................
VZN nadobúda účinnosť dňom 01.01.2015

Obec Rakovice v zmysle  § 6 ods. 1 a ods. 2 a § 4 ods. 3 písm. i) zákona č. 369/1990 Zb. o obecnom zriadení v znení neskorších zmien a doplnkov, zákona NR SR č. 178/1998 Z. z. o podmienkach predaja výrobkov a poskytovania služieb na trhových miestach a zákona č. 455/1991 Zb. o živnostenskom podnikaní v znení neskorších predpisov  vydáva toto 

VŠEOBECNE ZÁVÄZNÉ NARIADENIE č.  27/2014
o podmienkach predaja výrobkov a poskytovania služieb na trhových miestach  a trhový poriadok v obci Rakovice

§ 1
Predmet nariadenia

Predmetom tohto všeobecne záväzného nariadenia  (ďalej len „VZN“) je:
a)	upravuje podmienky predaja výrobkov a poskytovania služieb na trhových miestach v obci Rakovice,
b)	zriaďuje trhové miesta na území obce Rakovice, vymedzuje oprávnenia a povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia dozoru pri kontrole dodržiavania tohto nariadenia. 

§ 2
Základné pojmy

1.	Na účely tohto nariadenia sa rozumie: 
 a) trhovým miestom -  verejné priestranstvo určené na príležitostný trh alebo na ambulantný predaj,
 b) ambulantným predajom - predaj v stánkoch s dočasným stanovišťom, predaj na prenosných predajných zariadeniach a predaj v pojazdnej predajni. 
 c) príležitostným trhom -  predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou.

2.	Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam.   

Článok 3
Zriadenie trhového miesta a podmienky predaja

1.	Trhové miesto na území obce Rakovice zriaďuje obec Rakovice. Povolenie na zriadenie trhového miesta a na predaj výrobkov a poskytovanie služieb na území obce Rakovice vydáva obec Rakovice. Pri zriaďovaní trhového miesta a pri povoľovaní zriadenia trhového miesta obec prihliada na ochranu verejného poriadku, verejný záujem, účelnosť, bezpečnosť a kultúrnosť predaja výrobkov a poskytovania služieb a na účelnosť výstav, veľtrhov a podobných akcií vo verejnom záujme.

2.	Obec Rakovice zriaďuje trhové miesto určené na príležitostný trh a ambulantný predaj na verejnom priestranstve na parcele č. 806/24 – zastavané plochy a nádvoria (verejné priestranstvo pred budovou Miestneho pohostinstva, Rakovice č. 120) a parcele č. 66/1 – zastavané plochy a nádvoria (verejné priestranstvo pred budovou Obecného úradu Rakovice, s. č. 42) v k.ú. Rakovice. 
Správu trhových miest s ambulantným predajom vykonáva obec Rakovice.

3.	Predávať výrobky a poskytovať služby na trhových miestach možno len na základe povolenia na predaj výrobkov a poskytovanie služieb na trhovom mieste. Obec vydá povolenie na predaj výrobkov a poskytovanie služieb na trhovom mieste osobe na základe žiadosti o povolenie na predaj výrobkov a poskytovanie služieb na trhovom mieste a preukáže splnenie podmienok podľa zák. č. 178/1998Z. z., § 3 ods. 4, 5, 6.

4.	Pre predaj výrobkov a poskytovanie služieb na príležitostnom trhu v dňoch pracovného voľna si musí predajca vyžiadať povolenie obce Rakovice v pracovných dňoch v rámci úradných hodín Obecného úradu Rakovice.

5.	V záujme ochrany občanov – spotrebiteľov pred predajom nevhodných a brakových tovarov (obuv, domáce potreby, textil, spotrebná elektronika) obec Rakovice ako správca trhu nemusí povolenie na predaj vydať.

6.	Obec môže zrušiť povolenie na predaj výrobkov a poskytovanie služieb na trhovom mieste, ak predávajúci opakovane alebo hrubo porušuje povinnosti podľa tohto zákona alebo osobitných predpisov.

Článok  4
Trhový poriadok

A.	Trhové miesta
Trhové miesto je miesto určené na príležitostný trh a ambulantný predaj na verejnom priestranstve na parcele č. 806/24 – zastavané plochy a nádvoria (verejné priestranstvo pred budovou Miestneho pohostinstva, Rakovice č. 120) a parcele č. 66/1 – zastavané plochy a nádvoria (verejné priestranstvo pred budovou Obecného úradu Rakovice, s. č. 42) v k. ú. Rakovice. 

B. Predajný a prevádzkový čas na trhových miestach
Predajný deň na trhových miestach je streda a štvrtok.
Predajná doba na trhových miestach je: od 9.00 hod.  do 16.00 hod.
Príležitostný trh je počas hodových dní v mesiaci júl.

C. Povinnosti predávajúcich na trhových miestach
Predávajúci na trhovom mieste je povinný :
a) začiatok predaja alebo poskytovania služieb je predajca povinný oznámiť  na Obecnom úrade v Rakoviciach, oznámiť zámer osobitného užívania verejného priestranstva pre vyrubenie dane za užívanie verejného priestranstva, v prípade požiadavky zverejnenia predaja v miestnom rozhlase uhradiť poplatok za vyhlásenie,
b) označiť svoje predajné zariadenie podľa osobitných predpisov, 
c) dodržiavať trhový poriadok,
d) používať elektronickú registračnú pokladnicu podľa osobitných predpisov, 
e) udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané, 
f) zreteľne označiť predávané výrobky a poskytované služby cenou, 
g) vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia,
h) viesť autorizovanú inšpekčnú knihu podľa osobitných predpisov. 

Článok 5
Druh predávaných výrobkov a poskytovaných služieb

1. Na trhových miestach sa môžu predávať najmä 
a)	kvetiny, rastliny, priesady, ovocné stromčeky, ozdobné kry, semená rastlín, priesady kvetov a zeleniny, kvetinové vence a kytice
b)	knihy, periodická tlač, originály alebo rozmnoženiny audiovizuálnych diel alebo iných diel, 
c)	drobné umelecké predmety a drobné remeselné výrobky, 
d)	žreby okamžitých lotérií a žrebových vecných lotérií, 
e)	spotrebné výrobky,  najmä textilné výrobky,  odevné výrobky,  obuv,  domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar a hračky,
f)	lesné plodiny (možno ich predávať len na základe dokladu o ich nadobudnutí podľa osobitného predpisu),
g)	 z pojazdnej predajne sa môžu predávať spotrebiteľsky balené potravinárske výrobky, ako cukrovinky, trvanlivé pečivo a pod.
h)	jedlá a nápoje určené na priamu konzumáciu na mieste, ako zmrzlina, langoše a pod.
i)	nebalené potraviny rastlinného pôvodu ako : ovocie a zelenina, zemiaky, strukoviny, olejniny a podobne môžu predávať fyzické osoby z vlastnej pestovateľskej činnosti. 
j)	potraviny živočíšneho pôvodu, a to : 
-	med určený na ľudskú spotrebu môže predávať len prvovýrobca, ktorý je držiteľom včelstiev, vykonáva zber a balenie včelieho medu vo vlastných priestoroch a je na dodávanie alebo priamy predaj medu osobitne zaregistrovaný podľa trvalého pobytu držiteľa včelstiev alebo umiestnenia včelstiev.
-	živú hydinu môžu predávať len fyzické a právnické osoby, ktoré sa preukážu súhlasným stanoviskom Regionálnej veterinárnej a potravinovej správy na predaj hydiny. RVPS vydá súhlas na predaj živej hydiny len tým žiadateľom, ktorí majú svoj chov pod veterinárnym dozorom a splnia požiadavky na prepravu hydiny, ustajnenie, napájanie, 
-	produkty živočíšneho pôvodu ako čerstvé mäso, mliečne výrobky, produkty rybolovu a pod. za podmienok dodržiavania technických, prevádzkových a hygienických podmienok podľa osobitných predpisov - najmä zákona  o potravinách  je možné predávať iba v pojazdných predajniach na tento účel schválených úradom verejného zdravotníctva. Tieto produkty musia pochádzať zo schválených alebo zaregistrovaných prevádzkární, okrem hydiny, ktorá môže pochádzať iba zo schválených prevádzkární.

2. Na trhových miestach sa zakazuje predávať
a)	zbrane a strelivo, 
b)	výbušniny a pyrotechnické výrobky, 
c)	tlač a iné veci, ktoré ohrozujú mravnosť,
d)	tabak a tabakové výrobky  a výrobky, ktoré sú určené na fajčenie a neobsahujú tabak, 
e)	liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostnom trhu, 
f)	jedy, omamné a psychotropné látky, 
g)	lieky,
h)	automobily, motocykle, ich súčiastky a príslušenstvo, 
i)	chránené  živočíchy, exempláre živočíchov, nebezpečné živočíchy a invázne druhy živočíchov 
j)	živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,
k)	chránené rastliny, exempláre rastlín a invázne druhy rastlín,
l)	huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

3. Na trhových miestach možno poskytovať tieto služby:
a)	pohostinské a reštauračné služby, rýchle občerstvenie a stravovanie, 
b)	brúsenie nožov, nožníc a nástrojov, 
c)	oprava dáždnikov, 
d)	oprava a čistenie obuvi, 
e)	kľúčové služby,
f)	čistenie použitého peria, výroba paplónov a vankúšov.

Článok  6
Osoby oprávnené predávať výrobky a poskytovať služby na trhových miestach

1. Na trhových miestach môžu na základe povolenia obce predávať výrobky a poskytovať   
    služby: 
a)	fyzické osoby a právnické osoby oprávnené na podnikanie podľa osobitných predpisov, 
b)	fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
c)	fyzické osoby predávajúce vlastné použité výrobky v primeranom množstve medzi sebou. 

2.	Fyzické osoby predávajúce rastlinné a  živočíšne výrobky z  vlastnej pestovateľskej alebo chovateľskej činnosti a lesné plodiny musia mať potvrdenie obce o predaji prebytkov. 

V prípade, že predávajúci nepredloží vyššie uvedené doklady, nie je možné povoliť predaj potravín v obci . 

Článok 7
Orgány dozoru a sankcie

1.	Dozor nad dodržiavaním tohto VZN vykonávajú starosta obce a starostom poverení pracovníci. 

2. Obec môže uložiť pokutu do výšky 17 000,00 €: 
 a)  fyzickej alebo právnickej osobe, ktorá zriadila trhové miesto bez povolenia, 
 b) fyzickej alebo právnickej osobe, ktorá predáva výrobky a poskytuje služby na  trhovom mieste bez povolenia, alebo ktorá predáva na trhovom mieste výrobky, ktorých predaj je zakázaný alebo ktoré nie sú určené obcou na predaj. 

3. Pokuty uložené obcou sú príjmom obce. 

Článok 8
Záverečné ustanovenia

1. Pokiaľ v tomto VZN nie je podrobnejšia úprava, odkazuje sa na zákon NR SR č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov  a zákon SNR č. 455/1991 Zb.  o živnostenskom podnikaní v znení neskorších predpisov. 

2. Na tomto VZN sa uznieslo Obecné zastupiteľstvo v Rakoviciach dňa ..........  Uznesením č.  xxxxxxxx

3. Toto všeobecne záväzné nariadenie nadobúda účinnosť dňa 1. januára 2015.

V Rakoviciach dňa .........

     

                                                 	                           Dušan  Daloš			                                                 				                                starosta  obce Rakovice